Greek Legal Document

Category: 108

Content:
63. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 112395/537/248 της 31 Μαρτ./20 Απρ. 1982 (ΦΕΚ Β΄ 173) Έγκριση κυκλοφορίας και απογραφή εισαγομένων μεταχειρισμένων γεωργικών μηχανημάτων. Έχοντας υπόψη: 1.Τα άρθρ. 84, 85, 87 και 88 του Νόμ. 614/77 «περί κυρώσεως του Κώδικος Οδικής Κυκλοφορίας», που αναφέρονται στην ταξινόμηση, απογραφή και θέση σε κυκλοφορία οχημάτων. 2.Την 209934/5.11.1981 κοινή απόφαση των Πρωθυπουργού και Υπουργού Γεωργίας για την ανάθεση ασκήσεως αρμοδιοτήτων στους Υφυπουργούς Γεωργίας. 3.Την 106333/7113/29.9.71 απόφασή μας «περί απογραφής και αδειών κυκλοφορίας των αυτοπροωθουμένων γεωργικών μηχανημάτων». 4.Την 139485/3534/1006/24.11.79 απόφασή μας «περί πιστοποιητικών ταυτότητος γεωργικών μηχανημάτων. 5.Την 125397/990/340/27.3.79 απόφασή μας «περί των προϋποθέσεων και διαδικασίας εγκρίσεως των νέων τύπων γεωργικών μηχανημάτων». 6.Το 125632/1452/17.12.80 έγγραφο του Υπουργείου Βιομηχανίας και Ενεργείας «περί απελευθερώσεως εισαγωγής μεταχειρισμένου μηχανολογικού εξοπλισμού» και το Ε6/671/174/6.3.81 έγγραφο του Υπουργείου Εμπορίου με το οποίο μας γνωρίζει ότι από 1.1.81 δεν υφίσταται κανένας περιορισμός από συναλλαγματικής απόψεως για την εισαγωγή μεταχειρισμένων μηχανημάτων και 7.Την 117092/1212/374/6.5.1981 απόφασή μας «περί εγκρίσεως κυκλοφορίας και απογραφής εισαγομένων μεταχειρισμένων γεωργικών μηχανημάτων». 8.Εισήγηση της Δ/νσεως Εκμηχ. Γεωργίας και Εκμετ. Μηχ. Εξοπλ. περί καθορισμού των όρων και προϋποθέσεων ταξινομήσεως, απογραφής και εκδόσεως αδειών κυκλοφορίας των μεταχειρισμένων γεωργ. μηχανημάτων που εισάγονται από το εξωτερικό, αποφασίζουμε: Καθορίζουμε τους όρους και προϋποθέσεις ταξινομήσεως, απογραφής και εκδόσεως αδειών  κυκλοφορίας   των    μεταχειρισμένων     γεωργικών (Αντί για τη σελ. 332,213(α) Σελ. 332,213(β) Τεύχος Ζ93 - Σελ. 79 Γεωργικά Μηχανήματα 16.Δ.γ.61-63 μηχανημάτων που εισάγονται από το εξωτερικό μέσω εισαγωγέων - εμπόρων για εμπορία ή από φυσικό ή νομικό πρόσωπο για δική του χρήση ως κάτωθι: Α.Μεταχειρισμένα γεωργικά μηχανήματα εισαγόμενα μέσω εισαγωγέων - εμπόρων. 1.Τα εισαγόμενα μεταχειρισμένα γεωργικά μηχανήματα πρέπει: α)Να ανήκουν στους εγκεκριμένους τύπους που κυκλοφορούν στη χώρα μας. β)«Να είναι νεότερα των 8 ετών κατά την εισαγωγή τους (ημερομηνία που φθάνουν στα Τελωνεία εισαγωγής) στην Ελλάδα. Η 8ετία θα υπολογίζεται από το χρόνο της πρώτης κυκλοφορίας του μηχανήματος και θα βεβαιώνεται υποχρεωτικά από την άδεια κυκλοφορίας του προηγούμενου κατόχου του γεωργικού μηχανήματος, η οποία θα το συνοδεύει (πρωτότυπη ή αντίγραφο νόμιμα θεωρημένο) ή από κάθε άλλο επίσημο έγγραφο απογραφής του γεωργικού μηχανήματος που περιλαμβάνει τα ίδια βασικά τεχνικά στοιχεία. Για τα μεταχειρισμένα γεωργικά μηχανήματα του εσωτερικού δεν ισχύει ο περιορισμός της 8ετίας. Στην περίπτωση αυτή θα ελέγχονται κατά την απογραφή τους από τον αρμόδιο υπάλληλο της Υπηρεσίας και εφόσον υπάρχει αμφιβολία για την καταλληλότητά τους για γεωργική χρήση θα παραπέμπεται στην Τριμελή Επιτροπή Τεχνικών για τον έλεγχο των γεωργικών μηχανημάτων η οποία και θα αποφασίζει τελεσίδικα». Η περίπτ. β΄ αντικαταστάθηκε ως άνω από την παρ. 3 της 103391/27 Μαρτ.-16 Απρ. 1985 (ΦΕΚ Β΄ 198) απόφ. Υπ. Γεωργίας, της οποίας η ισχύς, σύμφωνα με την παρ. 5 της ίδιας απόφασης, αρχίζει 6 μήνες μετά τη δημοσίευσή της στην Εφημερίδα της Κυβερνήσεως. γ)Να φέρουν εμφανή τα στοιχεία του τύπου τους και τους αριθμούς πλαισίου και κινητήρος, σύμφωνα με ότι αναγράφεται στα παραστατικά που συνοδεύουν το μηχάνημα. δ)Να μην έχουν υποστεί επέμβαση που αλλάζει τον τύπο και τα βασικά χαρακτηριστικά τους. ε)Να είναι πλήρως εναρμονισμένα με τις διατάξεις του Κώδικα Οδικής Κυκλοφορίας (πέδηση, οπτική σήμανση, διαστάσεις κλπ.). 2.Η έγκριση κυκλοφορίας στη χώρα μας μεταχειρισμένων γεωργικών μηχανημάτων που εισάγονται από το εξωτερικό, θα χορηγείται από τη Δ/νση Εκ Σελ. 332,214(β) Τεύχος Ζ93 - Σελ. 80 μηχ. Γεωργίας και Εκμεταλ. Μηχ. Εξοπλ. μετά από σχετική αίτηση του ενδιαφερομένου εισαγωγέως. Ο ενδιαφερόμενος εισαγωγέας πρέπει να διαθέτει εξοπλισμένο συνεργείο επισκευών (μόνιμο και κινητό), επάρκεια ανταλλακτικών και βιβλία οδηγιών χρήσεως και συντηρήσεως στην Ελληνική, τα οποία θα διαθέτει μαζί με κάθε μηχάνημα στον αγοραστή, όπως και βιβλία ή καταλόγους ανταλλακτικών που θα διατίθενται στους αγοραστές, εφ’ όσον τα ζητούν. Με την αίτηση θα υποβάλλονται: α)Αντίτυπο του βιβλίου οδηγιών χρήσεως και συντηρήσεως του μηχανήματος στην Ελληνική γλώσσα, κατά μετάφραση από το πρωτότυπο του εργοστασίου του αυτού τύπου ή παραγωγού τύπου του μηχανήματος. β)Αντίτυπο του βιβλίου ή καταλόγου ανταλλακτικών που θα επιστρέφεται στον εισαγωγέα μετά την έγκριση. γ)Υπεύθυνη δήλωση του Νόμ. 105/69 όπου θα αναφέρεται ο τόπος, το μέγεθος και ο εξοπλισμός των εγκαταστάσεων, η επάρκεια σε ανταλλακτικά, η δυνατότητα παροχής τεχνικών υπηρεσιών (SERVICE) ο χρόνος εγγυήσεως καλής λειτουργίας του μηχανήματος και ο υπεύθυνος εκδότης αυτής. δ)Στην αίτηση θα αναγράφεται ο αριθμός της αποφάσεως εγκρίσεως του τύπου του γεωργικού μηχανήματος. Σε περίπτωση μη εγκεκριμένου τύπου γεωργ. μηχανήματος, θα πρέπει να υποβάλλονται όλα τα δικαιολογητικά που προβλέπονται από τις ισχύουσες διατάξεις περί εγκρίσεως νέων τύπων γεωργ. μηχανημάτων. 3.Κάθε έγκριση θα αφορά ορισμένο εισαγωγέα μεταχειρισμένων γεωργικών μηχανημάτων, για τον λόγο ότι κάθε εισαγωγέας πρέπει να εξασφαλίζει τους όρους και προϋποθέσεις που τίθενται με την παρούσα. 16.Δ.γ.63 Γεωργικά Μηχανήματα 4.Δεν θα απογράφεται από τις Περιφερειακές Υπηρεσίες μας και δεν θα χορηγείται κανονική άδεια κυκλοφορίας σε μεταχειρισμένα γεωργικά μηχανήματα, αν δεν έχει εκδοθεί προηγουμένως απόφαση της Δ/νσεως Εκμηχ. Γεωργίας και Εκμ. Μηχ. Εξοπλισμού περί κυκλοφορίας στη χώρα μας του συγκεκριμένου τύπου του μεταχειρισμένου γεωργικού μηχανήματος εισαγομένου από τον συγκεκριμένο εισαγωγέα - έμπορο. Στις αιτήσεις απογραφής των μηχανημάτων αυτών πρέπει να αναφέρεται ο αριθμός της ανωτέρω εγκρίσεως για διευκόλυνση των Υπηρεσιών. Ο ίδιος αυτός αριθμός θα αναγράφεται και στην άδεια κυκλοφορίας του μηχανήματος. Με την αίτηση απογραφής, πλην των άλλων δικαιολογητικών, θα υποβάλλεται και το πιστοποιητικό ταυτότητος του μηχανήματος 5.Η αρμοδία Υπηρεσία του Υπουργείου μας διατηρεί το δικαίωμα ελέγχου τόσο των μηχανημάτων όσο και των εγκαταστάσεων του εισαγωγέως για την διαπίστωση της υπάρξεως των δια της παρούσης τιθεμένων όρων και προϋποθέσεων και της ακρίβειας όσων αναγράφονται στην υπεύθυνη δήλωση του εισαγωγέως. Αν από τον έλεγχο αυτό διαπιστωθεί, ότι δεν υφίστανται τα ανωτέρω, εκτός των εκ του νόμου ευθυνών περί ψευδούς δηλώσεως, θα διακόπτεται η περαιτέρω χορήγηση νέων αδειών κυκλοφορίας των μηχανημάτων, για τον λόγο ότι θα εκλείπουν οι προϋποθέσεις υπό τις οποίες εχορηγούντο (άρθρ. 9, παρ. 2 του Κ.Ο.Κ.) Β.Μεταχειρισμένα γεωργικά μηχανήματα που εισάγονται από φυσικά ή νομικά πρόσωπα, για δική τους χρήση. 1.Πρέπει να καλύπτουν τις προϋποθέσεις του Κεφ. Α΄ παρ. 1, εδάφ. β, γ, δ, και ε της παρούσης, πλην των περιπτώσεων εισαγωγής άνευ συναλλαγματικών διατυπώσεων για τις οποίες δεν ισχύει ο περιορισμός του Κεφ. Α, παρ. 1 εδάφ. β. 2.Απαγορεύεται η μεταπώλησή τους για διάστημα (2) τουλάχιστον ετών από της εισαγωγής τους, εκτός αν ειδικοί λόγοι (θάνατος, ανίατος νόσος κλπ.) επιβάλλουν τούτο. 3.Δεν απαιτείται έγκριση κυκλοφορίας του τύπου του εισαγομένου μεμονομένως μεταχειρισμένου γεωργικού μηχανήματος, εκτός της περιπτώσεως των αγροτικών μηχανημάτων πολλαπλής χρήσεως, για τα οποία πρέπει να υπάρχει προηγουμένη απόφαση περί εγκρίσεως ή χαρακτηρισμού τους σαν τέτοιων μηχανημάτων 4.Με την αίτηση απογραφής ενός μεταχειρισμένου γεωργικού μηχανήματος θα υποβάλλονται: α)Αποδεικτικά στοιχεία από τα οποία να φαίνεται, ότι η αγορά και η εισαγωγή του μηχανήματος έγινε από το ενδιαφερόμενο φυσικό ή νομικό πρόσωπο. β)Υπεύθυνη δήλωση του Νόμ. 105/69 περί νομίμου κατοχής του μηχανήματος των στοιχείων αυτού (εργοστάσιο και έτος κατασκευής τύπος μηχανήματος και κινητήρος, ισχύς, αριθμοί πλαισίου και κινητήρος) και ότι αφ’ ενός μεν αναλαμβάνει την ευθύνη της εξυπηρετήσεως ανταλλακτικών και της τεχνικής εξυπηρετήσεως του μηχανήματος και αφ’ ετέρου γνωρίζει ότι το μηχάνημα αυτό δεν έχει (αν δεν έχει) δοκιμαστεί και εγκριθεί από την αρμόδια Υπηρεσία του Υπουργείου Γεωργίας. γ)Βεβαίωση της οικείας Δ/νσεως Γεωργίας περί του δικαιώματος κτήσεως του εισαχθέντος γεωργικού μηχανήματος, προκειμένου περί αγροτικής μηχανήματος πολλαπλής χρήσεως. Γ .Κάθε προηγουμένη διάταξη που ρυθμίζει τα ανωτέρω κατά διάφορο τρόπο καταργείται από της ισχύος της παρούσης. Η παρούσα να δημοσιευθεί στην Εφημερίδα της Κυβερνήσεως και να τεθεί σε ισχύ από της δημοσιεύσεώς της. Με την παρ. 2 της 103391/27 Μαρτ.-16 Απρ. 1985 (ΦΕΚ Β΄ 198) απόφ. Υπ. Γεωργίας, επεκτάθηκε η ισχύς της άνω απόφασης όπως τροποποιήθηκε από την 115061/522/4-5-1983(κατωτ. αριθ. 66) απόφ. Υπ. Γεωργίας, και στα μεταχειρισμένα γεωργικά μηχανήματα του εσωτερικού, που απογράφονται από τις Περιφερειακές υπηρεσίες για γεωργική χρήση. Με την παρ. 17 της 151155/15 Ιουλ.-8 Οκτ. 1986 (ΦΕΚ Β΄ 672), κατωτ. αριθ. 76 απόφαση Υπουργού Γεωργίας, καταργήθηκε η παρ. 2 της άνω 103391/1985.